stanford-oval/wikipedia huggingface dataset:
Liikkumattomuus

Liikkumattomuudella tarkoitetaan istumista, makaamista ja muuta mahdollista paikallaanoloa valveillaoloaikana. Liikunnan puute eli liikuntaharrastuksen vähäisyys ei ole sama asia kuin liikkumattomuus.
Tutkimusten mukaan runsas päivittäinen istuminen ja muu paikallaanolo saattavat aiheuttaa lukuisia terveyshaittoja. Muun muassa metabolisen oireyhtymän vaara kasvaa ja tuki- ja liikuntaelinsairaudet lisääntyvät runsaan istumisen myötä. Istuminen on tupakoinnin, liikunnan puutteen ja ylipainon kaltainen itsenäinen terveydellinen riskitekijä. Suositukset täyttävä tai ylittävä liikunta ei suojaa istumisen aiheuttamilta terveysriskeiltä.
Runsas istuminen on yleistä kaiken ikäisillä. Terveyshaitat ulottuvat koko väestöön. Suomessa 46 % naisista ja 51 % miehistä istuu vähintään 6 tuntia päivässä. Yhdysvalloissa luvut ovat vieläkin suurempia, sillä siellä istumiseen käytetty aika on 8,5 tuntia päivässä.
Kiihtyvyysmittarilla voidaan mitata istumiseen käytettyä aikaa objektiivisesti. Objektiivinen mittaaminen antaa luotettavampaa tietoa istumisen kokonaisajasta ja terveysriskeistä kuin itseraportointi.
UKK-instituutin laskelman mukaan liikkumattomuus maksaa Suomessa 1–2 miljardia euroa vuodessa.
Liikkumisen apuvälineet

Vasemman jalkansa loukannut mies kävelee ”polviskootterin” avulla.
Yleisiä liikkumisen apuvälineitä ovat manuaalinen pyörätuoli, sähköpyörätuoli, rollaattori, kainalo- ja kyynärsauvat, kävelykeppi ja eksoskeleton eli moottoroitu ulkoinen tukiranka. Niitä käytetään tapaturman jälkeen tai sairauden takia. Vanhukset, joiden fyysinen toimintakyky on huomattavasti alentunut, turvautuvat myös liikkumisen apuvälineisiin. Apuvälineiden tarkoituksena on mahdollistaa sujuvampi liikkuminen ja toiminta. Apuvälineen käyttöaika riippuu käyttäjän toiminnanvajauksen laadusta. Käyttäjät, joilla on pitkäaikainen, parantumaton vaiva tai pysyvä liikuntavamma, voivat joutua hyödyntämään apuvälineitä koko eliniäin. Vammaisurheilulajeissa, kuten pyörätuolikelaus, pyörätuolikoripallo ja pyörätuolirugby, käytetään kevytrakenteisia, kuhunkin lajiin soveltuvia pyörätuoleja.
Apuvälineteknikko vastaa apuvälineiden hankinnasta, huollosta ja tarvittaessa käytön opastamisesta. Apuvälineen tarvitsijan fysioterapeutti voi ottaa kantaa, kun kuntoutujalle tehdään uutta hankintaa tai hänen vanhoja apuvälineitään korjataan tai muunnetaan sopivammiksi.
Lucy Hobbs Taylor

Lucy Hobbs Taylor
Lucy Hobbs Taylor (14. maaliskuuta 1833 Constable, New York – 3. lokakuuta 1910) oli maailman ensimmäinen täysin koulutettu naispuolinen hammaslääkäri. Hän opiskeli Ohio College of Dentistryssä Ohion osavaltiossa. Taylor muutti Chicagoon, jossa hän meni naimisiin yhdessä James M. Taylorin kanssa 24. huhtikuuta 1867. He muuttivat yhdessä Lawrenceen, Kansasiin, jossa Lucy opetti myös miehelleen hammaslääketiedettä.
Linda Kozlowski

Linda Kozlowski vuonna 1987.
Linda Kozlowski (s. 7. tammikuuta 1958) on yhdysvaltalainen näyttelijä. Hänet tunnetaan Krokotiilimies (engl. ”Crocodile” Dundee) -elokuvasarjasta, jonka nimiroolissa näytteli hänen miehensä Paul Hogan. Hogan ja Kozlowski tutustuivat sarjan kuvauksissa.
Vuonna 1986 Kozlowski oli ehdolla parhaan naissivuosan Golden Globen saajaksi roolistaan ensimmäisessä Krokotiilimies-elokuvassa.
Filmografia

Krokotiilimies (1986)
Pass the Ammo (1988)
Crocodile Dundee II – krokotiilimies (1988)
Almost an Angel (1990)
The Neighbor (1993)
Backstreet Justice (1994)
Zorn (1994)
Kirottujen kaupunki (1995)
Shaughnessy (tv-elokuva, 1996)
Crocodile Dundee Los Angelesissa (2001)
Aiheesta muualla

Linda Kozlowski Internet Movie Databasessa. (englanniksi)
Lucy Graham

Lucy Graham (s. 10. lokakuuta 1996) on skotlantilainen jalkapalloilija, pelipaikaltaan keskikenttäpelaaja. Hän edustaa Englannin Superliigassa pelaavaa Evertonia ja on pelannut Skotlannin maajoukkueessa.
Graham on aiemmin edustanut Skotlannissa Forfar Farmingtonia ja Hiberniania, Ruotsissa Mallbackensia sekä Englannissa Bristol Cityä, kunnes hän kesällä 2019 siirtyi Evertoniin. Hän on pelannut Englannin Superliigassa kaikkiaan 50 ottelua ja tehnyt niissä 16 maalia.
Graham on pelannut Skotlannin nuorisomaajoukkueissa. Skotlannin naisten maajoukkueessa hän pelasi ensimmäisen kerran syyskuussa 2017 Unkaria vastaan. Maaliskuun 2021 loppuun mennessä hän on pelannut naisten maajoukkueessa kymmenen maaottelua.
Lontoon laivastosopimus

Lontoon laivastosopimuksen mukaisesti hävitetty HMS Tiger.
Lontoon laivastosopimuksen mukaisesti harjoitusalukseksi muutettu Hiei.
Lontoon laivastosopimus solmittiin 22. huhtikuuta 1930 Italian, Japanin, Ranskan, Britannian ja Yhdysvaltain välillä. Sopimuksella säädeltiin sukellusvenesodankäyntiä ja rajoitettiin laivastovarustelua.
Sopimus laajensi Washingtonin laivastosopimuksen ehtoja. Sen solmiminen oli jatkoa vuonna 1927 keskeytyneelle Geneven laivastokonferenssille, jossa ei ollut päästy sopuun Britannian ja Yhdysvaltain välisten erimielisyyksien vuoksi.
Sopimuksen osapuolet sitoutuivat olemaan rakentamatta uusia taistelulaivoja ja lentotukialuksia vuoteen 1937. Myös joukko taistelulaivoja ja lentotukialuksia tuli romuttaa. Olemassa olevia aluksia sitouduttiin olemaan muuntamatta lentotukialuksiksi. Rakennettavien sukellusveneiden uppouma rajoitettiin 2 032 tonniin. Sopimus sääti ylärajan vuoteen 1937 mennessä rakennettavien risteilijöiden (yli 155 mm tykeillä varustettujen raskaiden risteilijöiden ja kevyemmin aseistettujen kevyiden risteilijöiden), hävittäjien ja sukellusveneiden yhteenlasketulle tonnimäärälle sekä kunkin alusluokan kokonaistonnimäärälle erikseen.
Sukellusvenesotaa koskevat artiklat julistivat, että sukellusveneitä koski sama kansainvälinen oikeus kuin pinta-aluksia. Lisäksi kauppa-alusta, joka ei joko kieltäytynyt pysähtymästä tai tehnyt aktiivista vastarintaa, ei saanut upottaa, ennen kuin sen miehistö ja matkustajat oli toimitettu turvaan.
Seuraava laivastovarustelun rajoitusyritys oli vuoden 1932 Geneven toinen laivastokonferenssi.
Aiheesta muualla

Laivastosopimuksen teksti
Lennestadt

| Lennestadt |
| --- | --- |
 Burg Bilstein
 Lennestadt
 Koordinaatit: 51°7′N, 8°4′E 
Valtio:  Saksa
Osavaltio:  Nordrhein-Westfalen
Piirikunta:  Olpen piirikunta
Pinta-ala:  
 – Kokonaispinta-ala:  135,6 km²
Korkeus:  280 m
Väkiluku (2023)  (31.12.2023):  25 275
 – Väestötiheys:  186 as./km²
Postinumero:  57368
Suuntanumero(t):  02721, 02722, 02723, 02725, 02972
 
 www.lennestadt.de 
Infobox OKVirheellinen NIMI-arvo: 
Lennestadtin sijainti Olpen piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Lennestadt on kaupunki Nordrhein-Westfalenin osavaltiossa läntisessä Saksassa. Metalliteollisuuden asema Lennestadtissa on vahva.
Maantiede

Lennestadtin halki virtaa Ruhrin 129-kilometrinen sivujoki Lenne. Kaupunki sijaitsee noin 80 kilometriä Kölnistä itäkoilliseen.
Historia

Lennestadt perustettiin heinäkuussa 1969. Kaupungin vanhin osa on Elspe, josta on varhaisin maininta vuodelta 1000 keisari Otto III:n asiakirjassa. Elspessä on todennäköisesti sijainnut kirkko jo 800-luvulla. Kaikkiaan Lennestadt käsittää 43 kaupunginosaa.
Lennestadtin historiallista arkkitehtuuria edustaa muun muassa Burg Bilstein 1200-luvulta.
Talous ja liikenne

Lennestadt liitettiin rautatieverkkoon vuonna 1861. Seurauksena oli metalliteollisuuden synty. Lennestadtin elinkeinot liittyvät nykyisinkin metallin valmistukseen (rauta-, teräs-, metalli- ja konepajateollisuus). Lennestadtin alueella sijaitsee rautatieliikennepaikat Lennestadt-Altenhundem, Lennestadt-Grevenbrück ja Lennestadt-Meggen. Kaupungin alueella risteävät maantiet (Bundesstraße)  55, 236 ja 517.
Aiheesta muualla

Lennestadt, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Lennestadt
Käännös suomeksi
Linja 3 (Budapestin metro)

Budapestin metron linja 3 (myös M3) on vuonna 1976 avattu Unkarin pääkaupungin Budapestin metrojärjestelmän kolmas linja.
Historia

Linjan 3 suunnittelu aloitettiin vuonna 1963 ja rakentaminen alkoi vuonna 1970. Ensimmäinen kuuden aseman mittainen osuus linjasta avattiin vuonna 1976. Vuonna 1980 linjan eteläpäässä viiden aseman mittainen laajennus valmistui ja pohjoisen suuntaan rakennettiin tämän jälkeen vuosien 1981 ja 1990 välillä yhteensä yhdeksän asemaa.
Asemat

Linja 3 koostuu 20 asemasta, joista 19 on maanalaisia. Deák Ferenc térin asemalta on vaihtoyhteys metrolinjoille 1 ja 2. Kőbánya-Kispestin, Nyugati pályaudvarin ja Újpest-városkapun asemalta on vaihtoyhteyksiä Magyar Államvasutakin lähi- ja kaukojuniin.
Újpest-Központ
Újpest-városkapu
Gyöngyösi utca
Forgách utca
Göncz Árpád városközpont
Dózsa György út
Lehel tér
Nyugati pályaudvar
Arany János utca
Deák Ferenc tér
Ferenciek tere
Kálvin tér
Corvin-negyed
Semmelweis Klinikák
Nagyvárad tér
Népliget
Ecseri út
Pöttyös utca
Határ út
Kőbánya-Kispest
Let’s Get to It

| Let's Get to It Kylie Minogue |
| --- | --- | --- |

Studioalbumin tiedot
 Äänitetty : 1991
 Julkaistu: 1991
 Tuottaja(t): Stock Aitken Waterman
 Tyylilaji: dance ja pop
 Kesto: 38.58
 Levy-yhtiö: PWL
Kylie Minoguen muut julkaisut
| Rhythm of Love 1990 | Let's Get to It 1991 | Greatest Hits 1992 |
Singlet albumilta Let's Get to It
 ”Word is Out” Julkaistu: 28. elokuuta 1991  ”If You Were with Me Now” Julkaistu: 21. lokakuuta 1991  ”Give Me Just a Little More Time” Julkaistu: 13. tammikuuta 1992  ”Finer Feelings” Julkaistu: 13. huhtikuuta 1992
Let's Get to It on Kylie Minoguen järjestyksessä neljäs studioalbumi. Se julkaistiin vuonna 1991.
Albumilta julkaistiin singleinä kappaleet "Word Is Out", "If You Were with Me Now", "I Guess I Like It like That", "Keep On Pumpin' It", "Give Me Just a Little More Time" ja "Finer Feelings". Kyseessä oli Minoguen viimeinen PWL:lle tehty studioalbumi.
Kappaleluettelo

Word Is Out – 3.35
Give Me Just a Little More Time – 3.08
Too Much of a Good Thing – 4.24
Finer Feelings – 3.54
If You Were with Me Now – 3.11
Let's Get to It – 4.49
Right Here, Right Now – 3.52
Live and Learn – 3.15
No World Without You – 2.46
I Guess I Like It like That – 6.00
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Linja 2 (Toronton metro)

| Line 2 Bloor–Danforth |
| --- | --- |

Perustiedot
Järjestelmä:  Toronton metro
Reitti:  Kipling–Kennedy
Avattu:  25. helmikuuta 1966 
Liikenne
Liikennöitsijä(t):  TTC 
Vuoroväli:  4–5 min 2–3 min (ruuhka-aika) 
Käyttäjiä (ark.):  535 600 
Tekniset tiedot
Pituus:  26,2  km
Asemia:  31 
Raideleveys:  1 495  mm
Sähköistys:  Virtakisko 
Line 2 Bloor–Danforth on Toronton metron toinen linja. Se avattiin 25. helmikuuta 1966, ja sen laajennusosat otettiin käyttöön vuosina 1968 ja 1980. Arkipäivisin linjalla tehdään noin 536 000 matkaa.
Linjalla 2 on 31 asemaa ja sen pituus on 26,2 kilometriä. Se on pääosin itä–länsisuuntainen ja seuraa Bloor Streetin (Bloor Street Westin ja Bloor Street Eastin) sekä Danforth Avenuen kulkua. Se päättyy idässä Eglinton Avenue Eastin ja Kennedy Roadin risteykseen Scarboroughissa ja lännessä Dundas Street Westin ja Kipling Avenuen risteykseen Etobicokessa. Vilkkaimpia asemia ovat Bloor–Yonge, St. George ja Kennedy. Bloor–Yongen, St. Georgen ja Spadinan asemilta on vaihtoyhteys linjalle 1 ja Kennedyn asemalta linjalle 3.
Kaupunki suunnittelee korvaavansa tekniikaltaan vanhentuneen linjan 3 jatkamalla linjaa 2 Scarborough Town Centreen saakka. Laajennusosaan kaavaillaan näillä näkymin vain yhtä uutta asemaa, kun alun perin niitä piti tulla kolme.
Asemat

| Asema | Avattu  | Käyntejä (ark> )  | Vaihtoyhteydet  |
| --- | --- | --- | --- |
| Kipling | 1980 | 58 100 |  |
| Islington | 1968 | 42 630 |  |
| Royal York | 1968 | 24 010 |  |
| Old Mill | 1968 | 6 530 |  |
| Jane | 1968 | 20 090 |  |
| Runnymede | 1968 | 21 030 |  |
| High Park | 1968 | 9 750 |  |
| Keele | 1966 | 17 550 |  |
| Dundas West | 1966 | 27 770 |  |
| Lansdowne | 1966 | 17 850 |  |
| Dufferin | 1966 | 29 710 |  |
| Ossington | 1966 | 32 290 |  |
| Christie | 1966 | 12 390 |  |
| Bathurst | 1966 | 35 510 |  |
| Spadina | 1966 | 38 550 |  |
| St. George | 1966 | 141 370 |  |
| Bay | 1966 | 31 050 |  |
| Bloor–Yonge | 1966 | 193 030 |  |
| Sherbourne | 1966 | 25 860 |  |
| Castle Frank | 1966 | 7 070 |  |
| Broadview | 1966 | 34 880 |  |
| Chester | 1966 | 6 540 |  |
| Pape | 1966 | 26 670 |  |
| Donlands | 1966 | 10 750 |  |
| Greenwood | 1966 | 10 660 |  |
| Coxwell | 1966 | 16 980 |  |
| Woodbine | 1966 | 13 570 |  |
| Main Street | 1968 | 25 580 |  |
| Victoria Park | 1968 | 29 890 |  |
| Warden | 1968 | 32 110 |  |
| Kennedy | 1980 | 71 440 |  |
Aiheesta muualla

Kuvia tai muita tiedostoja aiheesta Linja 2 (Toronton metro) Wikimedia Commonsissa
Linja 2 ylittää Donjoen laakson Prince Edward Viaductin alakantta pitkin.
Live at Los Angeles

| Live at Los Angeles Kishore Kumar |
| --- | --- | --- |

Livealbumin tiedot
 Julkaistu: 1979
 Tyylilaji: folk, elokuvamusiikki, hindustani
 Levy-yhtiö: His Master’s Voice
Kishore Kumarin muut julkaisut
| Shabash Daddy 1977 | Live at Los Angeles 1979 | Noyono Sarasi Keno Bhoreche Joley 1979 |
Live at Los Angeles on intialaisen laulaja Kishore Kumarin livealbumi.
Kappaleet

Introductory Music
Jeevan Ke Safar Men Rahi (Munimji)
Mana Janab Ne Pukara Nahin (Paying Guest)
Ye Nil Da Hota Bechara (Jewel Thief)
Mere Sapnon Ki Rani (Aradhana)
Main Hoon Jhumroo (Jhumroo)
Mere Samne Wali Khidki Men (Padosan)
Chingari Koi Bhadke (Amar Prem)
Dukhi Man Mere (Funtoosh)
Dil Aesa Kisi Ne Toda (Amanush)
Mere Mehboob (Mr. X In Bombay)
Zindagi Ka Safar (Safar)
Mera Jeevan Kora Kagaz (Kora Kagaz)
Ghunghroo Ki Tarah (Chor Machaye Shor)
Aa Chalke Tujhe (Door Gagan Ki Chhaon Men)
Mere Naina Sawan Bhadon (Mehbooba)
Zindagi Ek Safar Hai Suhana (Andaz)
Yeh Jo Mohabbat Hai (Kati Patang)
Meri Pyari Baheniya (Sachaa Jhutha)
Ina Mina Deeka (Aasha)
Aiheesta muualla

Live at Los Angeles discogs.com -sivustolla (englanniksi)
Loviisan liikuntahalli

| Loviisan liikuntahalli> Rakennuksen tiedot |
| --- | --- |
Sijainti:  Brandensteininkatu 29, 07900 Loviisa
Omistaja:  Loviisan kaupunki
Käyttäjät
 Loviisan Tor 
Lisää rakennusartikkeleitaArkkitehtuurin teemasivulla
Loviisan liikuntahalli on Loviisassa sijaitseva urheilurakennus. Salibandyliiga-seura
Loviisan Tor käyttää liikuntahallia kotihallinaan.
Rakennukseen kuuluu muun muassa 976 m2 kokoinen palloiluhalli.
Let’s Go Luna!

| Let's Go Luna! |
| --- | --- |
Tyyli:  animaatio
Kestoaika:  22 min
Pääosissa:  Joe Murray Vince Commisso
Alkuperämaa:   Yhdysvallat  Kanada
Alkuperäiskieli:  englanti
Verkko:   PBS Kids  TVOKids  Knowledge Kids
Esitetty:  2018 –
Tuotantokausia:  1
Jaksoja:  28
Tuotanto
Ohjaaja(t):  Dave Brown
Tuotantoyhtiö(t):  9 Story Media Group Brown Bag Films
Aiheesta muualla
IMDb 
Let's Go Luna! on kanadalainen lastenohjelma, jonka ensiesitys oli vuonna 2018.
Lähtökohta

Ansiomorfisten eläinten asuttamassa maailmassa sijaitseva "Let's Go Luna!" Keskittyy kolmeen lapsiin - Leoon, vombattiin (Australiasta), Andyyn, sammakkoon (Yhdysvalloista) ja Carmeniin, perhonen (Meksikosta) - jotka matkustavat. ympäri maailmaa vanhempiensa matkustavan esitysryhmän "Circo Fabuloso" kanssa. Luna the Moon, joka oli kuvattu noin 5 jalkaa (1,5 metriä) käsien, jalkojen ja kasvojen kanssa ja jossa oli olkihattu ja punaiset saappaat, pysähtyy pitkin maan päälle opettamaan heille paikallisia kieliä, musiikkia, ruokaa, ja muut tullit.
Kaksi puolen tunnin jaksoa, jotka koostuvat yhteensä kahdesta segmentistä ja neljästä, tapahtuu yhdessä maassa, jossa jengi pysähtyy, oppii ja tapaa ystäviä ympäri maailmaa. Kun mukana kulttuuriantropologien ryhmä, mennään menemään Lunaan! "on tutkittu huolellisesti varmistaakseen, että kaupungit ja alueet esitetään aitoja ja kunnioittavasti".
Aiheesta muualla

Let's Go Luna! sivuilla (englanniksi)
Let’s Go Luna! Internet Movie Databasessa (englanniksi)
Loviisan keskustaajama

| Loviisan keskustaajama |
| --- | --- |
 Loviisan keskustaajama
 Koordinaatit: 60.4577°N, 26.2237°E 
Valtio:  Suomi
Maakunta:  Uusimaa
Kunta:  Loviisa
Perustettu:  1745
Hallinto:  
 – Asutustyyppi:  taajama, kaupunki
Pinta-ala:  
 – Kokonaispinta-ala:  12,88 km²
Väkiluku (2021):  6 893
 – Väestötiheys:  535,2 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2021 mukaiset. 
Infobox OKVirheellinen NIMI-arvo: 
Loviisan keskustaajama (vuosina 1745-1752 nimellä Degerby) on Loviisan kaupungin kuntakeskus ja hallinnollinen keskustaajama Uudenmaan maakunnan itäosassa. Loviisan keskustaajama sijaitsee Suomenlahden pohjoisrannikolla, Loviisanjoen laskukohdan Loviisanlahden pohjukassa. Loviisasta on maanteitse Porvooseen noin 40 km, Kotkaan 45 km ja maakuntakeskus Helsinkiin 90 kilometriä.
Tilastokeskuksen taajama-aluerajauksen mukaan vuoden 2021 lopussa Loviisan keskustaajaman pinta-ala oli 12,88 neliökilometriä ja väkiluku 6 893. Loviisan keskustaajama on kaupungin ainoa taajama. Tilastollinen taajamarajaus voi poiketa virallisesta kunnanosien rajauksesta.
Ruotsin kuningas Fredrik I perusti kaupungin Pernajan pitäjän Degerbyn ratsutilan maille. Uuden kaupungin nimi oli aluksi sijannista johtuva Degerby. Ruotsin seuraava kuningas Aadolf Fredrik kävi kaupungissa tarkastusmatkalla vuonna 1752. Tällöin kaupunki sai uuden nimen Loviisa (ruots. Lovisa) kuningatar Lovisa Ulrikan kunnioittamiseksi.
Loviisan kaupungintalo.
Loviisan kirkko (Georg Theodor Chiewitz ja Julius Basilier, 1865).
Liikkumisresepti

Liikkumisresepti on terveydenhuollon käyttöön suunniteltu terveyden edistämisen työkalu. Sen tarkoituksena on yhtenäistää ja lisätä liikuntaneuvontaa. Tätä kautta sen toivotaan edistävän erityisesti riskiryhmiin kuuluvien asiakkaiden liikkumista.
Liikkumisresepti laaditaan yhdessä asiakkaan kanssa. Sen avulla suunnitellaan asiakkaalle yksilölliset liikuntaohjeet. Lisäksi resepti jäsentää asiakkaalle samanaikaisesti annettavaa liikuntaneuvontaa. Liikkumisreseptiin täydennetään tiedot asiakkaan nykyisistä liikuntatottumuksista sekä ohjeet liikkumisen lisäämiseksi. Täytetystä reseptistä käyvät ilmi:
asiakkaan liikkumistottumukset ja niiden riittävyys terveyden kannalta
liikkumisen tavoitteet
liikkumisohje (liikkumisen muodot, useus, kesto ja rasittavuus)
lisäohjeet (esimerkiksi esite)
liikkumisen toteutumisen seuranta.
Resepti voi toimia lähetteenä terveydenhuollon ammattilaisten välillä tai liikuntapalveluihin. Potilaan on silloin mahdollista saada tarkennusta ja käytännön neuvoja liikkumisohjeen toteuttamiseksi. Reseptiin kirjataan tiedot tulevasta seurantakäynnistä mahdollisimman tarkasti. Asiakas voi lisäksi pitää kirjaa liikkumisen toteutumisesta erillisen seurantakortin avulla.
Reseptin kehittäminen alkoi valtakunnallisessa yhteistyöhankkeessa 2000-luvun alussa. Mukana hankkeessa olivat Suomen Reumaliitto, Suomen Lääkäriliitto, Suomen Sydänliitto, UKK-instituutti,  KKI-ohjelma ja Jyväskylän yliopiston Terveyden edistämisen tutkimuskeskus. Liikkumisresepti lomake ja sen käyttöohje ovat tulostettavissa UKK-instituutin verkkosivuilla. Vuonna 2014 reseptistä on tuotettu KANTA-arkistoon sopiva koodistopalvelumuoto terveydenhuollon sähköisiin potilastietojärjestelmiin.
Aiheesta muualla

Liikkumisreseptin käyttöön liittyvä materiaali (Arkistoitu – Internet Archive)
Lucy Doraine

Lucy Doraine 1920-luvulla.
Lucy Doraine (alun perin Ilona Kovács; 22. toukokuuta 1898 Budapest – 14. lokakuuta 1989 Los Angeles) oli unkarilainen elokuvanäyttelijä ja ohjaaja Michael Curtizin ensimmäinen vaimo (1918–1923).
Lucy Dorainen ensimmäiset elokuvaroolit olivat vuosina 1914–1918 Unkarissa hänen tulevan miehensä ohjaamissa filmeissä. Ensimmäisen maailmansodan jälkeen he jatkoivat filmituotantoa Saksassa ja Itävallassa. Tällöin syntyivät mykkäelokuvat Die Dame mit dem schwarzen Handschuh (1919), Der Stern von Damaskus (1920), Labyrinth des Grauens / Wege des Schreckens (1921) ja kaikkein tunnetuimpana Sodom und Gomorrah (1922). Avioeronsa 1923 jälkeen Doraine sai elokuvarooleja muilta saksalaisilta ohjaajilta. Vuoden 1928 Ruhtinatar maanpaossa (Adoration, 1928) oli hänen ensimmäinen äänielokuvansa ja Yhdysvalloissa tehty filmiroolinsa. Siinä käytettiin Vitaphone-nimistä äänentallennusta.
Äänielokuvan yleistyminen tyrehdytti kuitenkin Lucy Dorainen uran.
Aiheesta muualla

Lucy Doraine Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .